बिजली के दामों में वृद्धि को लेकर इनेलो कार्यकर्ता बैठेंगे धरने पर
करनाल | बिजलीके दामों में वृद्धि के विरोध में पंचकूला में चल रहे इनेलो के धरने में कल इंद्री हलका के कार्यकर्ता धरने पर बैठेंगे। धरने की तैयारियों को लेकर इनेलो के इंद्री हलका अध्यक्ष गुरदेव रंबा ने कार्यकर्ताओं की बैठक ली। गुरदेव रंबा ने कहा कि बिजली के दामों में वृद्धि करके भाजपा सरकार ने जनता पर आर्थिक बोझ डालने का काम किया है। भाजपा सरकार लोगों को राहत देने के लिए कोई काम नहीं कर रही। चुनाव के समय जो वादे भाजपा ने प्रदेश की जनता से किए थे, उनमें से कोई पूरा नहीं किया गया। उन्होंने कहा कि भाजपा के शासन में प्रदेश के हालात बिगड़ गए हैं। इस अवसर पर प्रदीप कांबोज, महम सिंह, इंद्रजीत गोल्डी, बलिंद्र, रिषीपाल खेड़ा, महेंद्र सैनी, जयप्रकाश कांबोज, ओमवीर डबकोली, सुमेर चंद कांबोज, उमेश रिंडल, समय सिंह, गुलाब, जगीर सिंह गुढा, राधेश्याम मौजूद थे।
hin_Deva hin_Deva